2001/841/EY: Komission päätös, tehty 27 päivänä marraskuuta 2001, jäsenvaltioiden oikeuttamisesta säätämään poikkeuksia tietyistä neuvoston direktiivin 2000/29/EY Japanista peräisin olevia sukujen Chamaecyparis Spach, Juniperus L. ja Pinus L. kasveja koskevista säännöksistä tehdyn päätöksen 93/452/ETY muuttamisesta (tiedoksiannettu numerolla K(2001) 3760)



Virallinen lehti nro L 313 , 30/11/2001 s. 0044 - 0044



Komission päätös, tehty 27 päivänä marraskuuta 2001, jäsenvaltioiden oikeuttamisesta säätämään poikkeuksia tietyistä neuvoston direktiivin 2000/29/EY Japanista peräisin olevia sukujen Chamaecyparis Spach, Juniperus L. ja Pinus L. kasveja koskevista säännöksistä tehdyn päätöksen 93/452/ETY muuttamisesta (tiedoksiannettu numerolla K(2001) 3760) (2001/841/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä toimenpiteistä 8 päivänä toukokuuta 2000 annetun neuvoston direktiivin 2000/29/EY(1), sellaisena kuin se on viimeksi muutettuna komission direktiivillä 2001/33/EY(2), ja erityisesti sen 15 artiklan 1 kohdan, ottaa huomioon Yhdistyneen kuningaskunnan esittämän pyynnön, sekä katsoo seuraavaa: (1) Direktiivin 2000/29/EY mukaisesti Euroopan ulkopuolisista maista peräisin olevia Chamaecyparis Spach-, Juniperus L.- ja Pinus L. -sukujen kasveja, hedelmiä ja siemeniä lukuun ottamatta, ei periaatteessa saa tuoda yhteisöön. (2) Jäsenvaltioiden oikeuttamisesta säätämään poikkeuksia tietyistä neuvoston direktiivin 77/93/ETY Japanista peräisin olevia sukujen Chamaecyparis Spach, Juniperus L. ja Pinus L. kasveja koskevista säännöksistä 15 päivänä heinäkuuta 1993 tehdyssä komission päätöksessä 93/452/ETY(3), sellaisena kuin se on viimeksi muutettuna päätöksellä 98/641/EY(4), annetaan jäsenvaltioille lupa säätää poikkeuksista kyseisten kasvien osalta, jos tietyt tekniset edellytykset täyttyvät. (3) Koska luvan antamisen perusteena olevat olosuhteet vallitsevat edelleen eikä teknisten edellytysten tarkistukselle ole ilmennyt uusia perusteita, luvan voimassaoloa olisi pidennettävä. (4) Päätös 93/452/ETY olisi muutettava vastaavasti. (5) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/452/ETY seuraavasti: 1) Korvataan 1 artiklan 2 kohdan h alakohdan neljännessä luetelmakohdassa oleva ilmaisu "98/641/EY" ilmaisulla "2001/841/EY". 2) Korvataan 3 artikla seuraavasti: " 3 artikla Edellä 1 artiklassa myönnetty lupa on voimassa 1 päivästä kesäkuuta 1993 31 päivään joulukuuta 2002 Pinus- ja Chamaecyparis -sukujen kasvien osalta ja 1 päivästä joulukuuta 2001 31 päivään maaliskuuta 2002 Juniperus -suvun kasvien osalta. Lupa perutaan aiemmin, jos todetaan, että 1 artiklan 2 kohdassa vahvistetut edellytykset eivät riitä estämään haitallisten organismien kulkeutumista tai että niitä ei ole noudatettu." 2 artikla Tämä päätös on osoitettu kaikille jäsenvaltioille. Tehty Brysselissä 27 päivänä marraskuuta 2001. Komission puolesta David Byrne Komission jäsen (1) EYVL L 169, 10.7.2000, s. 1. (2) EYVL L 127, 9.5.2001, s. 42. (3) EYVL L 210, 21.8.1993, s. 29. (4) EYVL L 304, 14.11.1998, s. 36.